open-index/open-wikipedia-markdown huggingface dataset:
کازیرنگا نیشنل پارک

**کازیرنگا نیشنل پارک** (آسامی زبان: কাজিৰঙা ৰাষ্ট্ৰীয় উদ্যান, pronounced ) آسام، بھارت میں واقع ہے۔ یہاں گینڈوں کی شکاریوں سے حفاظت کے لیے انتہائی اقدامات کیے ہوئے ہیں۔ اس پارک کی سیکورٹی گارڈ کو کھلی چھوٹ ہے کہ گینڈوں کے شکاریوں کو دیکھتے ہی گولی مار دیں، جس کے لیے سیکورٹی گارڈز کو قانونی تحفظات بھی حاصل ہیں۔ پارک کے گارڈ پچھلے تین سالوں میں 50 مبینہ شکاریوں کو ہلاک کر چکے ہیں، اس کے برعکس اس عرصے میں شکار ہونے والے گینڈوں کی تعداد مرنے والے شکاریوں کی تعداد سے کہیں کم ہے۔

## مزید دیکھیے

* بھارت کے قومی باغستان

## حوالہ جات

## بیرونی روابط

زمرہ:بھارت کے متحفظہ علاقے برائے شیر
زمرہ:بھارت میں مقامات عالمی ثقافتی ورثہ
زمرہ:شمالی مشرقی بھارت میں سیاحت
زمرہ:آسام میں سیاحت
زمرہ:کامنز زمرہ جس کا ربط ویکی ڈیٹا پر ہے
زمرہ:صفحات مع گراف
زمرہ:ہندوستان میں 1908ء کی تاسیسات
زمرہ:آسام کے سیاحتی مقامات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارت میں پرندوں کے اہم علاقے
زمرہ:بھارت
زمرہ:1974ء میں بھارت
زمرہ:1974ء کی تاسیسات
زمرہ:بھارت میں 1970ء کی دہائی کی تاسیسات
زمرہ:ایشیا میں 1974ء کی تاسیسات
زمرہ:بھارت کے قومی پارک
نکی (چک 87)

**نکی چک 87**  پاکستان کا ایک آباد مقام جو پنجاب، پاکستان میں واقع ہے۔
## تفصیلات
نکی چک 87کی مجموعی آبادی 153 میٹر سطح سمندر سے بلندی پر واقع ہے۔

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع سرگودھا کے آباد مقامات
پنڈ ملکاں

**پنڈ ملکاں**  اس کا موجودہ نام محفوظ آباد ہےپاکستان کا ایک رہائشی علاقہ جو اسلام آباد میں واقع ہے۔ یہ یونین کونسل کورال ، اسلام آباد کا حصہ ہے اسے عالمی شہرت لانس نائیک محمد محفوظ کی وجہ سے ملی جنھیں پاکستان کا سب سے اعلیٰ فوجی اعزاز نشان حیدر ملا 

## تفصیلات
پنڈ ملکاں کی مجموعی آبادی 457 میٹر سطح سمندر سے بلندی پر واقع ہے۔

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:اسلام آباد دارالحکومت علاقہ
بغداد بیٹری

تصغیر|بائیں|تینوں حصوں کی ڈرائنگ.
بغداد بیٹری کو پارتھین بیٹری بھی کہا جاتا ہے۔ یہ تین حصوں پر مشتمل ہے۔ مرکزی حصہ 6 انچ کا پیلا مٹی کا برتن ہے اور بغداد میوزیم میں موجود ہے۔ اس کا تعلق 248 قبل مسیح سے 226قبل مسیح کے دوران پارتھیوں کے قبضے سے ہے۔ 248 قبل مسیح کی اس بیٹری کی ایک نقل آج کے سائنسدانوں نے بھی بنائی ہے۔ جس سے 0.87 وولٹ بجلی پیدا ہوئی۔ خیال ہے کہ اس بیٹری کو طبی مقاصد جیسے تکلیف میں آرام دینے کے لیے استعمال کیا جاتاتھا۔

## حوالہ جات

زمرہ:سلطنت اشکانیان
زمرہ:کاذب سائنس
زمرہ:ویکی ڈیٹا سے مختلف مختصر وضاحت
زمرہ:تاریخ بغداد
ایٹان پاٹز کی گمشدگی

**ایٹان پاٹز** ( 9 اکتوبر 1972ء کو پیدا ہوا اور اسے 2001 میں قانونی طور پر مردہ قراردیا گیا۔ ایٹان 25 مئی 1979ء کواسکول بس سٹاپ کی طرف جاتے ہوئے لاپتا ہوا تھا۔ 1980ء کی دہائی کے شروع میں اس کی تصاویر دودھ کے کارٹن پر چسپاں کر کے پورے ملک امریکا میں پھیلائی گئی تھیں۔ لاپتا بچوں کا پتا چلانے کے لیے یہ طریقہ پہلی بار اپنایا گیا تھا۔ 1983ء میں صدر رونالڈ ریگن نے ایٹان کی گمشدگی کے دن یعنی 25 مئی کو گمشدہ بچوں کا قومی دن قرار دے دیا۔

## حوالہ جات

## بیرونی روابط

* 

زمرہ:1972ء کی پیدائشیں
زمرہ:1979ء کی وفیات
زمرہ:2001ء کی وفیات
زمرہ:امریکی یہود
زمرہ:دم گھٹنے سے اموات
زمرہ:لاپتہ افراد
زمرہ:مینہٹن کی شخصیات
زمرہ:مئی 1979ء کی سرگرمیاں
زمرہ:نیو یارک میں 1979ء
زمرہ:نیو یارک میں لاپتہ افراد کے کیس
زمرہ:امریکی مقتولین
زمرہ:1979ء میں ریاستہائے متحدہ میں قتل
زمرہ:ویکی ڈیٹا سے مختلف مختصر وضاحت
زمرہ:غیر حاضری میں مردہ قرار دی گئی شخصایت
زمرہ:بیسویں صدی کے امریکی یہودی
جلال الدین تھانیسری

**جلال الدین تھانیسری** سلسلہ چشتیہ کے بزرگ ہیں

## نام ونسب
ان کا نام جلال الدین اور والد کا نام قاضی محمود ہے۔ آپ کا سلسلۂ نسب والد و والدہ دونوں کی طرف سے چند واسطوں کے بعد عمر فاروق سے ملتا ہے۔قاضی محمود بلخی کے والد سید محمد عمر ، ان کے والد سید قاضی منصور شاہ ثانی ، ان کے والد قاضی علیم الدین ، ان کے والد قاضی کبیر الدین تھے ، حضرت پیر جلال الدین تھانیسری ستائیسویں پشت پر حضرت عمر فاروق کی اولاد سے ہیں ۔ ان کے سجادہ نشین جناب پیر جمیل احمد رحمۃ اللہ علیہ رحیم یار خان پاکستان میں مدفون ہیں ، یہ تقسیم ہند کے موقع پر پاکستان ہجرت کرکے تشریف لے آئے تھے ۔ (ترمیم از عبدالرب فاروقی پندرہویں پشت پر جد امجد پیر جلال الدین تھانیسری)
## ولادت
جلال الدین تھانیسری بلخ میں 894ھ میں پیدا ہوئے۔
## تعلیم و تربیت
آپ سات سال کی عمر میں اپنے والد کے ہمراہ تھانیسر ہندوستان آئے اس سے پہلے بلخ میں قرآن شریف حفظ کیا، ہندوستان آکر تحصیلِ علومِ ظاہری میں مشغول ہوئے اور صرف ونحو،تفسیر،حدیث، فقہ، منطق وغیرہ میں دستگاہ حاصل کی۔ سترہ سال کی عمر میں تحصیلِ علومِ ظاہری سے فارغ ہوکردرس ووعظ میں مصروف رہتے تھے۔ آپ فتوی بھی دیکر لوگوں کی شرعی رہنمائی کرتے تھے۔
## بیعت و خلافت
عبد القدوس گنگوہی کے دستِ حق پر بیعت ہوئے۔ انھوں نے کئی اوراد ووظائف کی آپ کو تعلیم فرمائی بعد میں خرقۂ خلافت سے سرفراز فرمایا۔

## اخلاق و عادات
آپ اپنے وقت کے مشہور عالم، عامل، صاحبِ استقامت، شیخ کامل تھے۔ ابتدائی عمر سے زندگی کے آخری ایام تک اطاعت، عبادت، درس، وعظ گوئی، ذکر سماع اور ذوق و حال میں مشغول رہے۔ اللہ تعالیٰ نے عمر دراز دی تھی۔ آداب و نوافل کی حفاظت اور اوراد و اوقات کی رعایت میں زندگی کے آخری وقت تک ثابت قدم رہے۔ آپ اس طرح یاد الٰہی میں غرق رہتے کہ مرید آپ کے کان میں نماز کے وقت اللہ اکبر اللہ کہتے تو پھر جاکر آپ کو ہوش آتا اور نماز ادا کرتے اگر آپ نعت یا قوالی سُنتے تو وجد کرنے لگتے۔ سلسلۂ چشتیہ صابریہ میں آپ کے رتبہ والا بزرگ کوئی نہیں ہوا۔ آپ نے ساری عمر اپنے مرشد کی خدمت میں گزار دی اور سلسلۂ چشتیہ صابریہ کی اشاعت میں دن رات ایک کر دیے۔ اسی سال کی عمر تک ایک قرآن روزانہ ختم کرنا آپ کا معمول تھا۔
## وفات
شیخ جلال الدین 14 ذو الحجہ 989ھ/ بمطابق8 جنوری 1582ء میں 95سال کی عمر میں فوت ہوئے۔ آپ کا مزار تھانیسر میں ہے۔

## حوالہ جات

### تصنیف
آپ کی شہرہ آفاق کتاب تحقیق اراضی ہند ہے جو ریختہ کی ویب سائیٹ پر دستیاب ہے https://www.rekhta.org/ebooks/tahaqquq-arazi-e-hind-shaikh-jalaluddin-thanesri-ebooks?lang=ur

زمرہ:1582ء کی وفیات
زمرہ:894ھ کی پیدائشیں
زمرہ:چشتی شخصیات
صوقلو زادہ لالا محمد پاشا

**صوقلو زادہ لالا محمد پاشا** (وفات: 21 جون 1606ء) بوسنیائی سیاست دان اور وزیراعظم سلطنت عثمانیہ تھے۔ وہ صوقلو محمد پاشا کے عم زاد تھے۔ لالا محمد پاشا عثمانی شہزادوں کے اتالیق بھی تھے جس وجہ سے انھیں عثمانی روایت کے مطابق **[[لالا (لقب)|لالا]]** کا خطاب دیا گیا تھا۔5 اگست 1604ء کو عثمانی سلطان احمد اول نے انھیں وزیراعظم سلطنت عثمانیہ مقرر کر دیا جس پر وہ 21 جون 1606ء تک فائز رہے۔

## مزید دیکھیے
* وزیراعظم سلطنت عثمانیہ

## حوالہ جات

زمرہ:1606ء کی وفیات
زمرہ:بوسنیا اور ہرزیگوینائی مسلم
زمرہ:دوشیرمہ
زمرہ:سترہویں صدی کے عثمانی وزرائے اعظم
زمرہ:سربیائی نژاد عثمانی شخصیات
زمرہ:سولہویں صدی کے عثمانی وزرائے اعظم
زمرہ:عثمانی شخصیات کے نامکمل مضامین
زمرہ:ویکی ڈیٹا سے مختلف مختصر وضاحت
زمرہ:بوسنیا و ہرزیگووینا کی سرب شخصیات
زمرہ:لالا (لقب)
حاجی پاشا

**حاجی پاشا** عثمانی ترک سیاست دان اور تیسرے وزیراعظم سلطنت عثمانیہ تھے۔ عثمانی سلطان اورخان اول نے انھیں 1348ء میں وزیراعظم سلطنت عثمانیہ مقرر کیا جس پر وہ 1349ء تک فائز رہے۔ حاجی پاشا کی سوانح تاریخ میں ناپید ہے۔

## مزید دیکھیے
* فہرست وزرائے اعظم سلطنت عثمانیہ

## حوالہ جات

زمرہ:چودہویں صدی کے عثمانی وزرائے اعظم
زمرہ:سلطنت عثمانیہ کے ترک
زمرہ:عثمانی شخصیات کے نامکمل مضامین
ہیریسنویل، انڈیانا

**ہیریسنویل، انڈیانا**  ریاستہائے متحدہ امریکا کا ایک بھوت شہر جو بھوت شہر میں واقع ہے۔

## مزید دیکھیے
* ریاستہائے متحدہ امریکا
* ریاستہائے متحدہ کے شہر

## حوالہ جات

زمرہ:انڈیانا میں سابقہ آباد مقامات
ہارٹلینڈ (سی ڈی پی)، میئن

**ہارٹلینڈ (سی ڈی پی)، میئن** , Maine) ریاستہائے متحدہ امریکا کا ایک مردم شماری نامزد مقام جو سومرسیٹ کاؤنٹی، میئن میں واقع ہے۔

## تفصیلات
ہارٹلینڈ (سی ڈی پی)، میئن کا رقبہ 5.8 مربع کلومیٹر ہے اور اس کی مجموعی آبادی 872 افراد پر مشتمل ہے اور 76 میٹر سطح سمندر سے بلندی پر واقع ہے۔

## مزید دیکھیے
* ریاستہائے متحدہ امریکا
* ریاستہائے متحدہ کے شہر

## حوالہ جات

زمرہ:ویکی ڈیٹا سے مختلف مختصر وضاحت
زمرہ:میئن میں مردم شماری نامزد مقامات
ہارٹلینڈ (لوئیسبرگ، مغربی ورجینیا)

**ہارٹلینڈ (لوئیسبرگ، مغربی ورجینیا)** ) ریاستہائے متحدہ امریکا کا ایک عمارت جو 2 miles west of Lewisburg on Houfnaggle Rd., Lewisburg, West Virginia میں واقع ہے۔

## مزید دیکھیے
* ریاستہائے متحدہ امریکا
* ریاستہائے متحدہ کے شہر

## حوالہ جات

زمرہ:1800ء میں مکمل ہونے والے مکانات
دریائے بئیر (دریائے فیدر)

**دریائے بئیر (دریائے فیدر)** ) ریاستہائے متحدہ امریکا کا ایک دریا جو کیلیفورنیا میں واقع ہے۔

## مزید دیکھیے
* ریاستہائے متحدہ امریکا
* ریاستہائے متحدہ کے شہر

## حوالہ جات

زمرہ:ویکی ڈیٹا سے مختلف مختصر وضاحت
زمرہ:کیلیفورنیا کے دریا
زمرہ:نیواڈا کاؤنٹی، کیلیفورنیا
زمرہ:پلیسر کاؤنٹی، کیلیفورنیا
زمرہ:سیٹر کاؤنٹی، کیلیفورنیا
زمرہ:یوبا کاؤنٹی، کیلیفورنیا
زمرہ:شمالی امریکا کے دریا
دریائے ڈیشوٹس (اوریگون)

**دریائے ڈیشوٹس (اوریگون)** ) ریاستہائے متحدہ امریکا کا ایک دریا جو اوریگون میں واقع ہے۔

## مزید دیکھیے
* ریاستہائے متحدہ امریکا
* ریاستہائے متحدہ کے شہر

## حوالہ جات

زمرہ:اوریگون کے دریا اور ندیاں
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:ڈیشوٹس کاؤنٹی، اوریگون
زمرہ:شیرمین کاؤنٹی، اوریگون
زمرہ:واسکو کاؤنٹی، اوریگون
انانکارپوریٹڈ علاقہ

تصغیر|ایک انانکارپوریٹڈ کمیونٹی

**انانکارپوریٹڈ علاقہ** (unincorporated area) یا **انانکارپوریٹڈ کمیونٹی** (unincorporated community) قانونی طور پر ایسا علاقہ یا زمین ہے جو اس کے اپنے مقامی میونسپل کارپوریشن کے زیر انتظام نہیں، بلکہ وہ بڑی انتظامی تقسیم مثلاً ٹاؤن شپ، پیرش، بورو، کاؤنٹی، شہر، کینٹن، وفاقی ریاست، صوبہ یا ملک کے زیر انتظام ہو۔

## حوالہ جات

زمرہ:ریاستہائے متحدہ میں انانکارپوریٹڈ علاقے
زمرہ:شہری مطالعات اور منصوبہ بندی کی اصطلاحات
زمرہ:مقامی حکومت
زمرہ:ویکی ڈیٹا سے مطابقت رکھنے والی مختصر تفصیل
دریائے پینڈ اورائل

**دریائے پینڈ اورائل**  کینیڈا کا ایک دریا جو برٹش کولمبیا میں واقع ہے۔

## مزید دیکھیے
* کینیڈا
* فہرست کینیڈا کے شہر

## حوالہ جات

زمرہ:ایڈاہو کے دریا
زمرہ:برٹش کولمبیا کے دریا
زمرہ:دریائے پینڈ اورائل پر بند
زمرہ:ریاست واشنگٹن کے دریا
دریائے سالٹ (ایریزونا)

**دریائے سالٹ (ایریزونا)** ) ریاستہائے متحدہ امریکا کا ایک دریا جو ایریزونا میں واقع ہے۔

## مزید دیکھیے
* ریاستہائے متحدہ امریکا
* ریاستہائے متحدہ کے شہر

## حوالہ جات

زمرہ:ایریزونا کے دریا
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:شمالی امریکا کے دریا
نظام الدین احمد پاشا

محمود اوغلو **نظام الدین احمد پاشا** عثمانی ترک سیاست دان اور وزیراعظم سلطنت عثمانیہ تھے۔ عثمانی سلطان اورخان اول نے نظام الدین احمد پاشا کو 1331ء میں وزیراعظم سلطنت عثمانیہ  مقرر کیا جس پر وہ 1348ء تک فائز رہے۔

## مزید دیکھیے
فہرست وزرائے اعظم سلطنت عثمانیہ

## حوالہ جات

زمرہ:چودہویں صدی کے عثمانی وزرائے اعظم
زمرہ:1380ء کی وفیات
زمرہ:سلطنت عثمانیہ کے ترک
زمرہ:عثمانی شخصیات کے نامکمل مضامین
زمرہ:ویکی ڈیٹا سے مختلف مختصر وضاحت
قاضی عسکر

تصغیر|سترہویں صدی عیسوی کی ایک تصویر جس میں دو قاضیوں کو گھوڑے پر سوار دکھایا گیا ہے۔|418x418px**قاضی عسکر** سلطنت عثمانیہ کے عہد میں عسکری عہدوں میں سے ایک عہدہ تھا جس پر بیک وقت دو قاضی مقرر کیے جاتے تھے۔ یہ دونوں قاضی عثمانی فوج کے معاملات و مسائل کو حل کیا کرتے تھے۔ اِن دو قاضیوں کا انتخاب سلطنت عثمانیہ کے دو بڑے صوبوں روم ایلی اور اناطولیہ سے کیا جاتا تھا۔ دونوں صوبے چونکہ سلطنت عثمانیہ کی تاریخ و سیاست میں کلیدی اہمیت رکھتے تھے، اِسی لیے اِن دو صوبوں سے قاضیوں کا انتخاب کیا جاتا۔ بعض اوقات قاضی عسکر کو سلطنت عثمانیہ کے مغربی و مشرقی علاقوں میں عثمانی فوج کے معاملات حل کروانے کے لیے استنبول سے روانہ کیا جاتا تھا۔ قاضی عسکر سلطان سلطنت عثمانیہ اور شیخ الاسلام کے ماتحت ہوتا تھا۔ قاضی عسکر سلاطین عثمانیہ کی شاہی مجالس میں شریک ہونے کا پابند ہوتا تھا، علاوہ ازیں شیخ الاسلام اُسے کسی بھی وقت طلب کر سکتا تھا۔

## مزید دیکھیے
* شیخ الاسلام
* قاضی (سلطنت عثمانیہ) 
* فہرست عثمانی خطابات

## حوالہ جات

زمرہ:حکومت سلطنت عثمانیہ
زمرہ:عثمانی القاب
زمرہ:عثمانی قانون
زمرہ:سلطنت عثمانیہ کی فوج
زمرہ:ترک القاب
زمرہ:سلطنت عثمانیہ کی ذیلی تقسیم
چندارلی زادہ علی پاشا

**چندارلی علی پاشا** (وفات: 18 دسمبر 1406ء) چھٹے وزیراعظم سلطنت عثمانیہ تھے۔ چندارلی کا تعلق چندارلی خاندان سے تھا جو سلطنت عثمانیہ کے ابتدائی زمانہ میں با اثر ترین خاندان تھا۔ چندارلی علی پاشا 1387ء سے 1406ء تک طویل عرصہ یعنی 19 سال تک وزیر اعظم سلطنت عثمانیہ رہے۔ علی پاشا سلطان نے 2 سال سلطان مراد اول، 13 سال سلطان بایزید اول اور 4 سال سلیمان چلبی کے ادوارِ حکومت میں بحیثیت وزیر اعظم سلطنت عثمانیہ وزارت کی۔ علی پاشا نے 1402ء میں عثمانی زمانہ تعطل کا زمانہ بھی دیکھا، وہ عثمانی زمانہ تعطل (1402ء– 1413ء) کے پہلے وزیر اعظم تھے۔

## سوانح
چندارلی علی پاشا چندارلی خاندان سے تعلق رکھتے تھے۔ 22 جنوری 1387ء کو سلطان مراد اول نے علی پاشا کو اُن کے والد چندارلی کارا خلیل خیر الدین پاشا کی وفات کے بعد وزیر اعظم مقرر کیا اور اِس عہدہ پر علی پاشا اپنی وفات تک یعنی 18 دسمبر 1406ء تک فائز رہے۔ علی پاشا چندارلی ابراہیم پاشا کبیر کے بھائی تھے جو مستقبل میں وزیراعظم سلطنت عثمانیہ بنے۔ 1388ء میں فتح بلغاریہ اور دبروجہ کی مہمات میں علی پاشا عثمانی فوج کے سربراہ تھے۔ 1389ء میں سلطان بایزید اول نے **پاشا** کا خطاب دیا۔

1396ء میں علی پاشا جنگ نکوپولس میں روم ایلی سپاہی دستوں کے بھی سربراہ تھے۔ 1402ء میں عثمانی زمانہ تعطل کا آغاز ہوا تو علی پاشا بورصہ چلے گئے جہاں وہ سلیمان چلبی کے دربار سے وابستہ ہو گئے اور بحیثیت وزیراعظم سلطنت عثمانیہ اپنے فرائض سر انجام دیتے رہے۔ چار سال بعد بورصہ میں 18 دسمبر 1406ء کو علی پاشا نے وفات پائی اور ازنیق، بورصہ میں اپنے والد چندارلی کارا خلیل خیر الدین پاشا کے پہلو میں دفن کیے گئے۔ مؤرخین علی پاشا کو عثمانی وزرائے اعظم میں بہترین کردار اور اخلاق کی حامل شخصیت گردانتے ہیں۔

## وجہ شہرت
علی پاشا کی وجہ شہرت اُن کی تعمیر کردہ سبز مسجد (ازنیق) ہے جو بورصہ میں واقع ہے، مسجد کی تعمیر 1378ء میں شروع ہوئی اور 1392ء میں تکمیل کو پہنچی۔ علی پاشا بورصہ کے شہری نہیں تھے مگر بورصہ کے مقامی لوگوں کی حمایت کی خاطر وہ بورصہ میں تعمیرات میں مشغول رہے۔ علاوہ ازیں شہر سیرس اور شہر گلیبولو ان کی فتوحات ہیں جن سے وہ عثمانی دائرہ اقتدار میں شامل ہو گئے۔

## حوالہ جات

زمرہ:1406ء کی وفیات
زمرہ:پاشا
زمرہ:پندرہویں صدی کے عثمانی وزرائے اعظم
زمرہ:چودہویں صدی کی پیدائشیں
زمرہ:چودہویں صدی کے عثمانی وزرائے اعظم
زمرہ:سلطنت عثمانیہ کے ترک
زمرہ:عثمانی زمانہ تعطل کی شخصیات
زمرہ:چندارلی خاندان
زمرہ:809ھ کی وفیات
زمرہ:شخصیات سلطنت عثمانیہ
محلہ

[تصغیر|[نیویارک شہر میںضلع   میٹ پیکنگ ، مین ہیٹن کا **محلہ** ]]

**محلہ** (انگریزی: Neighborhood) ایک بڑے شہر، قصبہ، مضافات یا دیہی علاقہ کے اندرآبادی یا مکانات کا   ایک مخصوص نامزد حصہ ہوتا ہے۔

## بیرونی روابط
* 

## حوالہ جات

زمرہ:اقسام آباد مقامات
زمرہ:اقسام ملکی تقسیمات
زمرہ:محلے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:گھر
شاہ سکندر کیتھلی

تصغیر|Shah Sikandar Mazar
**شاہ سکندر کیتھلی** یہ سلسلہ قادریہ کے رؤس الاولیاء کے لقب سے معروف ہیں۔
## ولادت
شاہ سکندرکی ولادت 29 رمضان 962ھ میں ہوئی۔ آپ شاہ کمال کیتھلی کے پوتے تھے۔
## شاہ کمال سے فیض
سلسلہ عالیہ قادریہ کے شیخ الآفاق شاہ کمال کے وصال کے بعد روس الاولیاء شاہ سکندر 1023ھ میں سجادہ نشین ہوئے اور اپنے جد محترم کی طرح روحانیت و طریقت کے میدان میں طالبان حق کی رہنمائی فرماتے رہے۔ آپ سے فیض پانے والے حضرات کی تعدد بہت زیادہ ہے۔ مگر شیخ سر ہند مجدد الف ثانی اور شیخ طاہر بندگی لاہوری دو ایسی شخصیات ہیں جنھوں نے شاہ سکندر سے اپنے آپ کو وابستہ کیا۔ ان دونوں حضرات کے روحانی او رعمرانی کارنامے اب تاریخ کا حصہ بن جکے ہیں۔
## اولاد
شاہ سکندر کے اولاد و احفاد میں روحانیت کے علمبردار علما فضلا، شعرا و ادبا اور خلق خدا کے رہنما ہوتے رہے ہیں۔ چنانچہ اقلیم شعر میں سید علی سید اور روحانی و سیاسی زندگی میں آفتاب ولایت سید علی احمد گیلانی کے اسمائے گرامی نمایاں ہیں۔ موخر الذکر ماضی قریب کے بلند پایہ روحانی بزرگ تھے جن کی روحانی رہنمائی میں ایک زمانے نے راہ حق پر چل کر اپنی عاقبت سنواری ۔
## باطنی تاثیرات
آپ ساری ساری رات عبادت الٰہی میں مشغول رہتے۔ آپ کی نظر میں ایسی تاثیر تھی جس کی طرف آپ دیکھتے وہ بے خود ہوکر رہ جاتا تھا۔ ایک دفعہ آپ جنگل میں آدھی رات کو مصروف عبادت تھے کہ چار راہزن اس طرف آنکلے اور آپ سے شہر کی بابت پوچھا۔ آپ نے ان کی طرف ایسی پرتاثیر نگاہ سے دیکھا کہ وہ راہزنی چھوڑ کر آپ کے حلقہ ادارت میں شامل ہو گئے۔
مجددالف ثانی جو سلسلہ قادریہ میں آپ کے خلیفہ تھے فرماتے ہیں کہ میں موسم گرما میں جب سورج نصف النہار پر ہو تو میں کھلی آنکھوں سے اسے دیکھ سکتا ہوں لیکن شاہ سکندر کیتھلی جو روس الاولیا ہیں ان کی قلب مبارک کی طرف دیکھنا چاہا تو نگاہیں خیرہ ہوگئیں اور تاب جمال نہ لا سکیں۔
ایک دفعہ مجددالف ثانی اپنی شادی کے بعد سخت بیمار ہو گئے۔ مجدد الف ثانی کے اہل خانہ مجدد الف ثانی کی زندگی سے مایوس ہو گئے۔ آپ کے والد نے ایک قاصد کے ذریعے آپ سے دعا کی درخواست کی۔ آپ نے دوگانہ ادا کرنے کے بعد فرمایا گھبرانے کی ضرورت نہیں ہے مجدد الف ثانی جلد صحت یاب ہوجائیں گے اور ان کے وجود سے دین مبین کو فروغ حاصل ہوگا۔ مجدد الف ثانی کی شاہ سکندر سے محبت اور عقیدت کا اندازہ اس بات سے لگایا جا سکتا ہے کہ انھوں نے اپنے بیٹے یحیی کوکبھی اس کا نام لے کر نا پکارا کیونکہ وہ شاہ سکندر کی گود میں بیٹھا کرتاتھا۔ اس لیے ساری عمر اپنے بیٹے کو شاہ جیو کہہ کر پکارتے رہتے تھے۔ شاہ جیو ہمیشہ اس با ت پر فخر کیا کرتے تھے کہ شاہ سکندر نے بچپن میں ہی مجھے سلوک قادریہ میں مشرف فرمالیا تھا۔
## خرقہ نبوی کی منتقلی
سلطان المشائخ نظام الدین اولیاء سے منقول ہے کہ حضرت محمدﷺ شب معراج میں ایک خرقہ بہشت سے لائے تھے۔ حضرت محمدﷺ نے یہ خرقہ علی کرم اللہ وجہہ کو دے دیا۔ پھر یہ خرقہ امام حسین اور دیگر امامین سے ہوتا ہوا سید عبد القادر جیلانی تک پہنچا۔ پھر یہ خرقہ عبد الرزاق گیلانی سے ہوتا ہوا شاہ کمال کے پاس پہنچا اور پھر شاہ سکندر کیتھلی کے پاس پہنچا۔ آپ نے یہ خرقہ مجدد الف ثانی کو عطا فرمایا۔
## وفات
شاہ سکندر 9جمادی الاول 1023ھ کو آپ نے تازہ غسل فرمایا، نماز پڑھی اور اس کے بعد دیر تک سجدے میں رہے۔ اس کے بعد جو تبرکات سلسلہ بہ سلسلہ چلے آ رہے تھے اپنے دونوں صاحبزادوں کو عنایت فرمائے اور انھیں ضروری نصیحتوں کے بعد اگلے روز طلوع آفتاب کے بعد اس دارفانی سے رخصت ہو گئے۔ آپ کا مزار شریف کیتھل انڈیا میں ہے۔
## حوالہ جات

زمرہ:سلسلہ قادریہ
طفیل آباد

**طفیل آباد** یا **چک 253** ضلع وہاڑی کی تحصیل بورے والا میں گگو منڈی پر بورے والا اور عارفوالہ کے درمیان واقع ایک قصبہ ہے جو میجر طفیل محمد نشان حیدر کی جائے ولادت و مدفن ہے۔

## حوالہ جات

زمرہ:تحصیل بورے والہ کے آباد مقامات
زمرہ:ضلع وہاڑی کے آباد مقامات
مردم شماری نامزد مقام

**مردم شماری نامزد مقام** (Census-designated place / CDP)   
ریاستہائے متحدہ مردم شماری بیورو کی جانب سے صرف اعداد و شمار کے لیے آبادی کے ارتکاز کو بیان کرتا ہے۔

## حوالہ جات

* U.S. Census Bureau, Geography Division, "Cartographic Boundary Shapefiles – Places (Incorporated Places and Census Designated Places)". Cartographic Operations Branch, December 11, 2014.
* U.S. Census Bureau, , Census Designated Places (CDPs) – Census 2000 Criteria.
* U.S. Census Bureau, Geographic Areas Reference Manual, United States Department of Commerce.

زمرہ:ریاستہائے متحدہ میں مردم شماری نامزد مقامات
زمرہ:ویکی ڈیٹا سے مختلف مختصر وضاحت
زمرہ:ریاستہائے متحدہ مردم شماری بیورو جغرافیہ
زمرہ:ریاستہائے متحدہ میں 1980ء کی تاسیسات
سبز مسجد (ازنیق)

[تصغیر|375x375px|سبز مسجد، [ازنیق، ترکی– 2011ء]]**سبز مسجد** یا **یئشل مسجد جامع**، ازنیق، ترکی میں واقع ایک تاریخی مسجد ہے جو سلطنت عثمانیہ کے زمانہ عروج میں تعمیر کی گئی۔ یہ مسجد ابتدائی عثمانی دور کی یادگار ہے۔

## تعمیر
سبز مسجد کی بنیاد شاندارلی خلیل پاشا کبیر وزیراعظم سلطنت عثمانیہ کے حکم سے 780ھ مطابق 1378ء میں رکھی گئی۔ اِس مسجد کی باقاعدہ تعمیر کے لیے سلطان مراد اول سے شاہی فرمان لیا گیا تھا۔ 22 جنوری 1387ء کو شاندارلی خلیل پاشا کبیر کی وفات ہوئی تو یہ مسجد ابھی تعمیری مرحلہ میں تھی، بعد ازاں شاندارلی خلیل پاشا کبیر کے بیٹے شاندارلی علی پاشا نے اِسے مکمل کروایا۔ اِس مسجد کا معمارِ اعظم حاجی ابن موسیٰ تھا۔ 14 سال کی طویل مدت کے بعد 793ھ مطابق 1392ء میں یہ مسجد پایہ تکمیل کو پہنچی اور سلطان بایزید اول نے اِس کا افتتاح کیا۔

## ہیئتِ عمارت مسجد
مسجد شہر ازنیق کے مشرقی کنارہ پر واقع باب لیفکے پر واقع ہے۔ مسجد پر بیشتر تعمیری کام سلجوقی طرزِ تعمیر کی مشابہت رکھتا ہے۔ مسجد کا صحنِ خاص ایک ہے جسے سے تین بڑے برآمدے ملحق ہیں۔ مسجد سطح زمین سے تین زینے بلند ہے۔ مسجد کی محراب مضبوط اور خشتی ہے جس پر سبز ٹائیلیں لگائی گئی ہیں۔ عہد عثمانی کے ابتدائی دور میں تعمیر کردہ پہلی محراب ہے جسے نقاشی سے مزین کیا گیا۔ بڑے گنبد کے زیریں مسجد کا صحن ہے، اِس گنبد کی اونچائی اندرونی جانب سے 34 فٹ (10.5 میٹر) ہے جبکہ بیرونی جانب سے (چھت کی جانب سے ) گنبد کی بلندی 57 فٹ (17.5 میٹر) ہے۔ مسجد کا گنبد پرندوں سے ڈھکا رہتا ہے۔ مسجد کی زیریں عمارت میں پیلے رنگ کی ٹائیلوں کا کام کیا گیا ہے اور اِس زیریں حصہ میں 10 کھڑکیاں ہیں۔ مسجد کی بالائی منزل کی چار کھڑکیاں ہیں جبکہ بالائی منزل کا  اندرونی جانب کا حصہ سرمئی سنگ مرمر سے مزین ہے۔  مسجد کے شمال مغربی گوشہ پر ایک مینار تعمیر کیا گیا ہے جس کی بلندی 82 فٹ (25 میٹر) ہے۔ مینار کی بنیاد ہشت پہلو ہے اور یہ گولائی میں ہوتا ہوا بالائی جانب تکون نما ہے۔ مینار پر سبز، گہرے ارغوانی اور پیلے رنگ کی نقاشی دار ٹائیلیں لگائی گئی ہیں، اِنہی ٹائیلوں کے سبز رنگ کی وجہ سے مسجد دور سے سبز دکھائی دیتی ہے۔ مسجد کے جنوب مشرقی سمت میں غسل خانوں کے آثار موجود ہیں۔ عثمانی تاریخ سے معلوم ہوتا ہے کہ مسجد سے ملحق ایک مدرسہ بھی موجود تھا جو شمال کی سمت میں واقع تھا مگر عمارتِ مدرسہ اب موجود نہیں رہی۔ عہد عثمانی میں اِس مدرسہ میں قرآن، علم حدیث کی تعلیم دی جاتی تھی۔

## بحالی
[تصغیر|سبز مسجد، [ازنیق، ترکی– 2008ء]]1922ء میں ترک جنگ آزادی کے زمانہ میں اِس مسجد کو یونانیوں کے ہاتھوں نقصان پہنچا جس سے عمارت خستہ حال ہو گئی۔ ترکی کی آزادی کے بعد 1956ء میں مسجد کی بحالی و مرمت کا کام شروع ہوا اور 1969ء میں اختتام پزیر ہوا۔2015ء میں بحالی کا کام دوبارہ شروع ہوا۔

زمرہ:1391ء میں مکمل ہونے والی مذہبی عمارات
زمرہ:ترکیہ کی مساجد
زمرہ:چودہویں صدی کی مساجد
زمرہ:صوبہ بورصہ کے سیاحتی مقامات
زمرہ:صوبہ بورصہ میں عمارات و ساخات
زمرہ:گنبد والی مذہبی عمارات و ساخات
زمرہ:ازنیق میں مساجد
زمرہ:گنبدوں والی مسجد کی عمارتیں
زمرہ:1390ء کی دہائی میں مکمل ہونے والی مساجد
زمرہ:ترکی میں عثمانی مساجد
زمرہ:1391ء میں مکمل ہونے والی مساجد
زمرہ:1391کی معماری
لعل شہباز قلندر مزار پر خودکش حملہ، 2017ء

پاکستان کے صوبہ سندھ میں سیہون کے مقام پر صوفی بزرگ لعل شہباز قلندر کے مزار کے اندر 16 فروری، 2017ء شام کے وقت ایک خود کش دھماکا ہوا۔ اس حملے میں 123 سے زیادہ افراد ہلاک اور 550 سے زیادہ زخمی ہوئے۔
بی بی سی اردو نے 16 فروری 2017 بروز جمعرات کو رات 22:22 پر خبر نشر کی کہ

پاکستان کے صوبہ سندھ میں سیہون کے مقام پر صوفی بزرگ لعل شہباز قلندر کے مزار کے احاطے میں ہونے والے خود کش دھماکے میں کم سے کم 70 افراد ہلاک اور 250 زخمی ہوئے ہیں۔

ہلاک شدگان میں خواتین اور بچے بھی شامل ہیں۔

یہ دھماکا جمعرات کی شام درگاہ کے اندرونی حصے میں اس وقت ہوا جب وہاں زائرین کی ایک بڑی تعداد موجود تھی۔

اے ایس پی سیہون کے مطابق خودکش حملہ آور سنہری دروازے سے مزار کے اندر داخل ہوا اور دھمال کے موقعے خود کو اڑا لیا۔

داعش نے ’اعماق نیوز ایجنسی‘ میں لعل شہباز قلندر کے مزار پر حملے کی ذمہ داری قبول کی تھی۔

## مزید دیکھیے
* مزاروں پر حملے

## حوالہ جات

زمرہ:2017ء میں پاکستان میں دہشت گردی
زمرہ:2017ء میں قتل عام
زمرہ:پاک افغان تعلقات
زمرہ:پاکستان میں خودکش دھماکے
زمرہ:پاکستان میں عبادت گاہوں پر حملے
زمرہ:سندھ میں تصوف
زمرہ:سندھ میں جرائم
زمرہ:ضلع جام شورو
زمرہ:عبادت کے مقامات پر قتل عام
زمرہ:لعل شہباز قلندر
زمرہ:سندھ میں 2010ء کی دہائی
زمرہ:پاکستان میں 2017ء میں قتل
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستان میں مسجد بم دھماکے
زمرہ:فلم شدہ وفیات
زمرہ:2017ء میں پاکستان
زمرہ:مساجد پر حملے
زمرہ:2017ء میں دھماکے
زمرہ:فروری 2017ء کے واقعات
زمرہ:2017ء میں دہشت گرد واقعات
زمرہ:پاکستان میں اسلامی دہشت گردی
زمرہ:تصوف
زمرہ:اکیسویں صدی میں پاکستان میں قتل عام
زمرہ:پاکستان میں قتل عام
ڈھوک نشان حیدر

**ڈھوک نشان حیدر**  یہ ڈھوک محمد حسین موہڑہ رحمان اورڈھوک پیر بخش سے بھی جانا جاتا ہے یہ پاکستان کا ایک آباد مقام جو راولپنڈیپنجاب، پاکستان میں واقع ہے۔ یہ سوار محمد حسین کی جائے ولادت اور جائے دفن ہے جنھیں اعلیٰ فوجی اعزاز نشان حیدر ملا ہے 
## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع راولپنڈی کے آباد مقامات
1855ء بورصہ زلزلہ

**1855ء بورصہ زلزلہ** 28 فروری 1855ء کو محسوس کیا گیا۔ ریکٹر اسکیل پر اِس زلزلہ کی شدت 7.5 تھی۔، زلزلہ کا پہلا شدید جھٹکا ضلع کمال پاشا میں محسوس کیا گیا، جس سے بورصہ اور نواحی شہروں میں عمارات منہدم ہوگئیں ۔ 300 افراد ہلاک ہوئے اور متعدد بے گھر ہوئے۔ اِس زلزلہ میں بورصہ شہر کی تاریخی عمارات، مساجد اور یادگاریں منہدم ہوئیں جن میں امیر سلطان مسجد بھی شامل تھی۔ زلزلہ کے نتیجہ میں بورصہ شہر میں آتشزدگی کی ابتدا ہوئی جس سے ہلاک شدگان کی تعداد میں اضافہ ہوا۔ 11 اپریل 1855ء کو آنے والے دوسرے زلزلہ میں 1300 افراد ہلاک ہوئے  یہ زلزلہ 28 فروری کے بعد آنے بورصہ شہر میں دوسرا بڑا زلزلہ تھا جس کی شدت ریکٹر اسکیل پر 7.0 تھی۔ اِس زلزلہ سے گملیک، مودانیا مین بڑے پیمانے پر تباہی ہوئی۔ ترک مورخ جوکمانزادے سید الحاشی حسین رفعت آفندی بورصوی نے اِس زلزلہ کے متعلق معلومات اپنی تصنیف عشرت نامہ میں درج کی ہیں۔

## مزید دیکھیے
* فہرست کے زلزلے میں ترکی
* فہرست کے تاریخی زلزلے

## حوالہ جات

زمرہ:تاریخ بورصہ
زمرہ:ترکیہ میں زلزلے
زمرہ:سلطنت عثمانیہ میں 1855ء
زمرہ:فروری 1855ء کی سرگرمیاں
زمرہ:1855ء کے زلزلے
بھنگالی شریف

**بھنگالی شریف** دربار حسینی فیص رساں بھنگالی شریف خطہ پوٹھوہار کی ایک معروف روحانی و علمی مرکز ہے۔ دربار بھنگالی شریف پاکستان کے صوبہ پنجاب کی تحصیل گوجرخان میں مندرہ چکوال روڈ پر واقع ہے دربار بھنگالی شریف کی بنیاد امام الہدیٰ پیر سید امام علی شاہ نے رکھی ۔ آپ کا شجرہ نسب امیر کبیر سید علی ولی ہمدانی (مزار مبارک۔تاجکستان) سے ہوتا ہوا مولا علی کرم اللہ وجہہ الکریم سے جا ملتا ہے۔

آپ پاکستان آرمی میں امامت و خطابت کے فرائض سر انجام دیتے رہے اور آپ کے دست حق پرست پر لاتعداد افراد نے بیعت کی اور آپ خود پیر سید محمد شاہ کے دست حق پرست پر بیعت ہوئے جن کا مزار کاٹھیاوار گجرات میں واقع ہے ۔ پیر سید امام علی شاہ ہمدانی نے اپنے صاحبزادے سید محمد عبد اللہ شاہ ہمدانی کو اپنا جانشین اور وارث مقرر فرمایا۔غوث زماں پیر سید عبد اللہ شاہ ہمدانی نے اس سلسلہ کو پوری دنیا میں روشناس کروایا ۔ آپ کی پاکیزہ حیات مبارکہ سنت رسول صلی اللّٰہ علیہ وآلہ وسلم کے مطابق گذری۔آپ کی زندگی میں کبھی تہجد کی نماز بھی قضا نہیں ہوئی ۔ 1988ء میں جب آپ کا وصال ہوا تو آپ کے جنازہ پر ابابیلوں نے سایہ کیا ہوا تھا۔ یہ اس خطہ کا مشہور واقعہ اور آپ کی واضح کرامت ہے ۔ جو زبان زد عام ہے۔ آپ کے دست حق پرست پر 26 لاکھ مردوں نے بیعت کی ۔ آپ کے وصال کے بعد آپ کے دونوں صاحبزادگان صاحبزادہ پیر سید مخدوم عباس محمد شاہ ہمدانی (سرپرست اعلیٰ) اور صاحبزادہ پیر سید محمد جابر علی شاہ ہمدانی (سجادہ نشین) اس سلسلہ کو انتہائی احسن طریقے سے پروان چڑھا رہے ہیں ۔ دربار حسینی فیص رساں بھنگالی شریف سے نہ صرف روحانی فیض ملتا ہے بلکہ مستحق افراد کی ہر ممکن مدد بھی کی جاتی ہے جو اولیاء کرام کا طریق ہے 

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع راولپنڈی کے آباد مقامات
زمرہ:تحصیل گوجر خان کے آباد مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ضلع راولپنڈی کے آباد مقامات
زمرہ:تحصیل گوجر خان کے گاؤں
مسجد بنو قریظہ

**مسجد بنو قریظہ** مسجد قبا ایک کلومیٹر اور مسجد نبوی سے 3.5 کلومیٹر پر واقع تھی۔
جب بنو قریظہ کا محاصرہ کیا تو جس جگہ دوران محاصرہ صحابہ نے حضرت محمد ﷺکی امامت میں نمازیں پڑھیں وہاں مسجد بنا دی گئی جسے مسجد بنو قریظہ کہا جاتا ہے۔ س مسجد کے متصل بنو قریظہ کے کھنڈر تھے حافظ ابن حجر عسقلانی فرماتے ہیں محاصرہ کے زمانے میں سعد بن معاذ کی تیمار داری کے لیے جو مسجد متعین کی گئی تھی وہ بظاہر یہی مسجد ہے۔
## حدیث میں اس مسجد کا ذکر
ابو سعید خدری نے بیان کیا کہ ایک قوم (یہود بنی قریظہ) نے سعد بن معاذ کو ثالث مان کر ہتھیار ڈال دیے تو انھیں بلانے کے لیے آدمی بھیجا گیا اور وہ گدھے پر سوار ہو کر آئے۔ جب اس جگہ کے قریب پہنچے جسے (نبی کریم (صلی اللہ علیہ وآلہ وسلم) نے ایام جنگ میں) نماز پڑھنے کے لیے منتخب کیا ہوا تھا تو نبی کریم (صلی اللہ علیہ وآلہ وسلم) نے صحابہ سے فرمایا کہ اپنے سب سے بہتر شخص کے لیے یا (آپ (صلی اللہ علیہ وآلہ وسلم) نے یہ فرمایا) اپنے سردار کو لینے کے لیے کھڑے ہوجاؤ۔
## حوالہ جات

زمرہ:مدینہ کی مساجد
یزید بن عامر انصاری

**یزید بن عامر بن حدیدہ** اصحاب بدر اور انصار صحابہ میں سے ہیں انھیں ابو المنذر انصاری بھی کہا جاتا ہے۔
ان کا پورا نام يزيد بن عامر بن حديدة بن غنم بن سواد بن غنم بن كعب بن سلمہ الانصاری الخزرجی السلمی ان کی والدہ کا نام عائشہ بنت جری ہے ان کی کنیت ابو المنذر تھی۔
اس پر سب متفق ہیں کہ بیعت عقبہ کے 70 صحابہ میں شامل تھے موسیٰ بن عقبہ نے ان کا نام اصحاب بدر میں لیا ہے جب کہ اکثر مؤرخین نے اصحاب بدر و اصحاب احد میں شمار کیا ہے۔

## حوالہ جات

زمرہ:اصحاب احد
زمرہ:اصحاب بدر
زمرہ:اصحاب بیعت عقبہ
زمرہ:صحابہ
یزید بن المنذر

**يزيد بن المنذر** بیعت عقبہ غزوہ احد اور غزوہ بدر میں شامل تھے۔
* پورا نام يزيد بن المنذر بن سرح بن خناس بن سنان بن عبيد بن عدى بن غنم ابن كعب بن سلمہ الانصاری الخزرجی السلمی۔ ہے۔ معقل بن المنذر کے بھائی ہیں۔
* سلسلہ مؤخات میں سیدنا عامر بن ربیعہ حلیف بنو عدی المہاجر کے بھائی بنائے گئے تھے۔

## حوالہ جات

زمرہ:اصحاب بدر
زمرہ:صحابہ
یزید بن رقیش

**يزيد بن رقيش** یہ غزوہ بدر سمیت تمام غزوات میں شریک مہاجر صحابی تھے
ان کی شہادت جنگ یمامہ 12ھ میں ہوئی۔ پورا نام يزيد بن رقيش بن رئاب بن يعمر بن صبرة بن مرة بن كبير بن غنم بن دودان بن أسد بن خزيمہ، قبیلہ اسد بن خزيمہ ہے، ان کی کنیت ابو خالد ہے۔بعض جگہ ان کا نام ارید بن رقیش بھی لکھا گیا جو صحیح نہیں۔
## حوالہ جات

زمرہ:صحابہ
زمرہ:اصحاب بدر
زمرہ:شہداء جنگ یمامہ
زمرہ:اصحاب احد
زمرہ:اصحاب خندق
زمرہ:12ھ کی وفیات
وہب بن كلدہ

**وہب بن كلدہ** غزوہ بدر میں شریک صحابی تھے۔
پورا نام  وہب بن كلدہ من بنی عبد الله بن غطفان، یہ حليف  تھے قبیلہ اوس کے ۔
ان کا قبیلہ عبد اللہ بن غطفان تھا جبکہ اصل نام عبد العزیٰ تھا جب رسول اللہ ﷺ کے پاس طور وفد کے آئے تو پوچھا تم کون ہو تو جواب دیا ہم بنو عبد العزیٰ ہیں تو رسول اللہ نے فرمایا تم عبد اللہ ہو تو یہی نام باقی رہا۔
## حوالہ جات

زمرہ:اصحاب بدر
وہب بن ابی سرح

**وہب بن ابی سرح** یہ مہاجر صحابی اور غزوہ بدر میں شریک تھے۔
پورا نام وہب بن ابی سرح بن ربيعہ بن ہلال بن مالك بن ضبہ بن الحارث بن فہر بن مالك القرشی الفهری تھا۔
یہ غزوہ بدر میں اپنے بھائی معمر بن ابی سرح کے ساتھ شریک ہوئے تھے۔
## حوالہ جات

زمرہ:اصحاب بدر
مسجد الفضیخ

**مسجد الفضیخ** مسجد قبا کے مشرقی جانب وادی کے کنارے ایک بلند مقام پر واقع تھی اس کا ایک نام مسجد الشمس بھی ہے جس کی وجہ تسمیہ بظاہر یہ ہے کہ بلند مقام پر ہونے کی وجہ سے سورج کی شعاعیں اسی مسجد پر پڑتی تھیں۔
:فضیخ وہ شراب جوحرام کا حکم نازل ہونے پر انڈیل دی گئی تھی
## وجہ تسمیہ
عبد اللہ ابن عمر سے مروی ہے کہ مسجد فضیخ میں نبی کریم (صلی اللہ علیہ وآلہ وسلم) کی خدمت میں " فضیخ " یعنی کچی کھجور کی نبیذ پیش کی گئی تھی جسے آپ (صلی اللہ علیہ وآلہ وسلم) نے نوش فرما لیا تھا اسی وجہ سے اس مسجد کا نام مسجد فضیخ پڑ گیا تھا۔
## حوالہ جات

زمرہ:سعودی عرب کی مساجد
زمرہ:سعودی عرب میں عمارات و ساخات نامکمل
زمرہ:مدینہ کی مساجد
زمرہ:ویکی ڈیٹا سے مطابقت رکھنے والی مختصر تفصیل
زمرہ:مدینہ منورہ کی تاریخی مساجد
زمرہ:مدینہ
ودفہ بن ایاس

**ودفہ بن اياس** بعض جگہ ان کا نام ودقہ بن ایاس لکھا گیا ہےغزوہ بدر میں شریک صحابی اور انصار میں سے تھے۔
* تمام غزوات میں شریک رہے ان کی شہادت جنگ یمامہ میں ہوئی۔
* ان کا نسب ودفہ بن اياس بن عمرو بن غنم بن امیہ  بن لوذان بن غنم الانصاری ہے،  یہ بھائی تھے ربيع بن اياس بن عمرو اور عمرو بن ایاس کے جو بدر میں بھی شریک تھے۔
## حوالہ جات

 

زمرہ:اصحاب بدر
ربیع بن ایاس

**ربیع بن اياس** غزوہ بدر میں شریک صحابی اور انصار میں سے تھے تمام غزوات میں شریک رہے ۔
ان کا نسب ربیع بن اياس بن عمرو بن غنم بن امیہ بن لوذان بن غنم الانصاری یہ بھائی تھے عمرو بن ایاس بن عمرو اور ودفہ بن اياس کے جو بدر میں بھی شریک تھے وفات کے وقت ان کی کوئی اولاد نہ تھی۔
## حوالہ جات

زمرہ:اصحاب بدر
واقد بن عبد اللہ

**واقد بن عبد اللہ رضی اللہ عنہ([[قبل ہجری|50ق.ھ]] / [[13ھ]])** غزوہ بدر میں شامل مہاجر صحابی قدیم اسلام والے ہیں۔غزوہ بدر سمیت دیگر تمام غزوات میں شرکت کی اور حضرت عمر فاروق رضی اللہ عنہ کے دور خلافت میں وفات پائی ۔

## نام و نسب
واقد نام،والد کا نام عبد اللہ تھا، سلسلۂ نسب یہ ہے،واقدبن عبد اللہ بن عبد مناف ابن عریب بن ثعلبہ بن یربوع بن حنظلہ بن مالک بن زید مناۃ بن تمیم تمیمی حنظلی۔
## اسلام و ہجرت
دعوت کے آغاز یعنی آنحضرت ﷺ کے ارقم بن ابی ارقم کے گھر میں پناہ گزین ہونے کے قبل مشرف باسلام ہوئے اور اذن ہجرت کے بعد وطن چھوڑ کر مدینہ کی ہجرت اختیار کی اورابو لبابہ کے مہمان ہوئے، آنحضرت ﷺ نے ان میں اور بشر بن براء بن معرور رضی اللہ عنہ میں مواخات کرا دی۔
## غزوات
ہجرت مدینہ منورہ کے بعد آنحضرت ﷺ نے سب سے پہلے سریہ مقام نخلہ میں عبداللہ بن جحش کی زیر امارت بھیجا، اس میں واقد بھی تھے، ان لوگوں نے منزل مقصود پر پہنچ کر قیام کیا، ابھی یہ لوگ پہنچے ہی تھے کہ قریش کا قافلہ ادھر سے گذرا، مسلمانوں نے حملہ کرنے کا مشورہ کیا، لیکن رجب کا مہینہ تھا جس میں عرب میں خونریزی حرام تھی، اس لیے سب ابتدا کرتے ہوئے جھجکتے تھے؛لیکن واقد نے ہمت کرکے عمرو بن حضرمی کو تیر کا نشانہ بنادیا،مکہ والوں نے آنحضرت ﷺ کے پاس شکایت کہلا بھیجی کہ تم لوگ بھی شہر حرام کی حرمت کرتے ہو اور اس میں خونریزی کرنا برا سمجھتے ہو،پھر تمھارے آدمی نے ہمارے ایک آدمی کا خون کیوں بہایا؟ اس پر یہ آیت نازل ہوئی:
يَسْأَلُونَكَ عَنِ الشَّهْرِ الْحَرَامِ قِتَالٍ فِيهِ قُلْ قِتَالٌ فِيهِ كَبِيرٌ وَصَدٌّ عَنْ سَبِيلِ اللَّهِ وَكُفْرٌ بِهِ وَالْمَسْجِدِ الْحَرَامِ وَإِخْرَاجُ أَهْلِهِ مِنْهُ أَكْبَرُ عِنْدَ اللَّهِ وَالْفِتْنَةُ أَكْبَرُ مِنَ الْقَتْلِ (البقرۃ :217
اے محمد ﷺ ! مشرکین تم سے شہرحرام میں لڑائی کے متعلق پوچھتے ہیں،ان سے کہدو کہ اس میں لڑنا بڑا گناہ ہے ؛لیکن خدا کی راہ سے روکنا اورلوگوں کو مسجد حرام میں نہ جانے دینا اور اس مسجد میں عبادت کرنے والوں کو نکالنا اللہ کے نزدیک اس سے بھی بڑا گناہ ہے اور فساد برپا کرنا قتل سے بھی بڑے کر ہے۔
سریہ نخلہ میں ایک مشرک کا سب سے پہلا خون تھا جو واقد کے ہاتھ سے بہا،اس سریہ کے بعد غزوہ بدر، غزوہ احد، غزوہ خندق وغیرہ کی تمام معرکہ آرائیوں میں برابر شریک ہوتے رہے۔
## وفات
حضرت واقد بن عبد اللہ رضی اللہ عنہ حضرت عمر فاروق رضی اللہ تعالیٰ عنہ کے عہد خلافت میں وفات پائی۔
## فضل و کمال
فضل و کمال کے لحاظ سے گو کوئی لائق ذکر مرتبہ نہ پاسکے، تاہم ان کی ایک آدھ روایت کتب احادیث میں موجود ہے۔

## حوالہ جات

زمرہ:اصحاب احد
زمرہ:اصحاب بدر
زمرہ:اصحاب خندق
زمرہ:ساتویں صدی کی عرب شخصیات
زمرہ:غیر موجود تاریخ وفات
زمرہ:غیر موجود جائے وفات
زمرہ:نامعلوم جائے وفات
زمرہ:صحابہ و صحابیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:اصحاب خیبر
مزاروں پر حملے

مزاروں پر حملے مختلف نوعیت کے ہوتے ہیں۔ کبھی بم دھماکا، کبھی خودکش دھماکا اور کبھی فوجی حملے ہوتے آئے ہیں۔ یہ حملے پاکستان، شام، ایران، عراق، سعودی عرب اور یمن کے علاوہ دیگر ممالک میں بھی ہوتے رہے ہیں۔

## پاکستان
پاکستان میں شدت پسندی کی لہر ایک دہائی سے زیادہ عرصہ پہلے شروع ہوئی اور اس دوران میں صوفی بزرگوں کے متعدد مزارات اور درگاہیں بھی دہشت گردوں کی کارروائیوں کا نشانہ بنیں۔
سیہون کے مقام پر صوفی بزرگ لعل شہباز قلندر کے مزار پر جمعرات کی شام ہونے والا خودکش حملہ ایسا ہی واقعہ ہے۔ جس میں متعدد افراد ہلاک ہو ئے۔
اس سے قبل ماضی میں دیگر صوبوں میں بھی ایسے ہی حملوں کا نشانہ بن چکے ہیں۔
### خضدار، دربار شاہ نورانی
پاکستان کے صوبہ بلوچستان کے ضلع خضدار میں 12 نومبر 2016 کو دربار سید بلاول شاہ نورانی میں ہونے والے ایک دھماکے میں 54 افراد ہلاک ہوئے تھے۔

### ڈیرہ غازی خان، حضرت سخی سرور مزار
حضرت سخی سرور کے مزار پر چار اپریل 2011 کو ہونے والے دو خود کش حملوں میں 43 افراد ہلاک اور درجنوں زخمی ہوئے تھے۔ حملے کے وقت عرس میں شرکت کے لیے ہزاروں زائرین دربار پر موجود تھے۔
### کراچی، عبد اللہ شاہ غازی مزار
کراچی میں صوفی بزرگ عبد اللہ شاہ غازی کے مزار کے احاطے میں آٹھ اکتوبر 2010 کو دو خودکش حملوں کے نتیجے میں دس افراد ہلاک اور 55 سے زائد زخمی ہوئے تھے۔
### لاہور، داتا دربار
لاہور میں داتا دربار پر دو جولائی 2010 کو ہونے والے خود کش حملوں میں کم سے کم 35 افراد ہلاک ہوئے تھے۔
### نوشہرہ، بہادر بابا مزار
نوشہرہ میں واقع بہادر بابا کے مزار کو نامعلوم افراد نے چھ مارچ 2009 کو بموں سے نقصان پہنچایا۔ تاہم کوئی جانی نقصان نہیں ہوا۔
### چمکنی، رحمان بابا مزار
صوبہ خیبر پختونخوا کے دار الحکومت پشاور کے مضافات میں چمکنی کے علاقے میں پانچ مارچ 2009 کو نامعلوم افراد نے مشہور صوفی شاعر رحمان بابا کے مزار کو تباہ کر دیا تھا۔
### لنڈی کوتل، حمزہ خان شنواری مزار
خیبر ایجنسی میں لنڈی کوتل سب ڈویژن میں 11 مئی 2009 مقبول پشتو شاعر امیر حمزہ خان شنواری کے مزار کی بیرونی دیوار کو دھماکا خیز مواد سے اڑا دیا گیا۔
### خیبر ایجنسی، سید بابا مزار
پشاور سے ملحق قبائلی علاقے خیبر ایجنسی میں مارچ 2008 کو سرگرم لشکر اسلام نے صوبائی دار الحکومت کے قریب شیخان کے علاقے میں چار سو سال پرانا ابو سید بابا کا مزار تباہ کرنے کی کوشش ناکام بنانے کے دوران میں ایک جھڑپ میں دس افراد ہلاک ہو گئے تھے۔
### عبد الشکور ملنگ بابا مزار
18 دسمبر 2007 کو عبد الشکور ملنگ بابا کے مزار کو دھماکے سے نقصان پہنچایا گیا تاہم کوئی جانی نقصان نہیں ہوا۔
### اسلام آباد، بری امام مزار
پاکستان کے دار الحکومت اسلام آباد میں مارچ 2005 میں معروف بری امام کے مزار پر پانچ روزہ سالانہ عرس کے اختتامی دن ایک خودکش حملے میں 20 افراد ہلاک جب کہ درجنوں زخمی ہوئے تھے۔
### جھل مگسی فتح پور
ضلع جھل مگسی میں فتح پور کے مقام پر ایک مزار پر ہونے والے ایک حملے میں 30 سے زائد افراد ہلاک ہوئے تھے۔
## عراق
## شام
## سعودی عرب
## ایران
## یمن
## مصر
## دیگر ممالک

## مزید دیکھیے

## حوالہ جات

زمرہ:پاکستان میں خودکش دھماکے
زمرہ:پاکستان میں دہشت گردی
زمرہ:دہشت گردی
ہلال بن امیہ

**ہلال بن امیہ**، غزوہ بدر میں شریک ایک صحابی رسول ﷺ تھے۔
### نام ونسب
قبیلۂ اوس کے خاندانِ واقف سے ہیں سلسلۂ نسب یہ ہے،ہلال بن امیہ ابن عامر بن قیس بن عبد الاعلم بن عامر بن کعب بن واقف (مالک) بن امرا القیس بن مالک بن اوس ۔
والدہ کا نام انیسہ تھا اور کلثوم بن الہدم جن کے مکان میں آنحضرتﷺ نے ہجرت کے بعد قیام کیا تھاان کی یہ ہمشیرہ تھیں۔
### اسلام
عقبۂ ثانیہ کے موقع پر اسلام لائے بنو واقف کے بتوں کو انھوں نے تواڑا فتح مکہ کے موقع پر ان کے ہاتھ جھنڈا تھا  بدر میں شریک ہوئے
### غزوہ تبوک
ہلال ابن امیہ وہی صحابی ہیں جو کعب بن مالک کے ساتھ غزوہ تبوک سے پیچھے رہ گئے تھے۔ یہ تین حضرات کعب ابن مالک، ہلال ابن امیہ، مرارہ ابن لوی، ان تین صاحبوں کی توبہ کا ذکر سورہ توبہ میں ہے "وَعَلَی الثَّلٰثَۃِ الَّذِیۡنَ خُلِّفُوۡا"الایہ۔
ہلال ابن امیہ: آپ واقفی انصاری ہیں، بصرہ میں رہے وہاں ہی وفات پائی غزوہ تبوک میں حاضر نہ ہو سکے آپ پر بھی عتاب ہوا آپ نے ہی اپنی بیوی کو شریک ابن صحماء سے الزام لگایا۔
### تائید میں قرآن کا نزول
غزوہ تبوک کے بعد ہی لعان کا واقعہ پیش آیا شریک بن صحماءایک شخص تھے ،ہلال نے اپنی بیوی کو ان کے ساتھ متہم کیا اورجاکر آنحضرتﷺ سے بیان کیا ارشاد ہوا کہ دو صورتیں ہیں،یا توثبوت پیش کرو یا اپنی پیٹھ پر درے کھاؤ،ہلال نے کہا یا رسول اللہﷺ جب ہم میں سے کوئی شخص اپنی بیوی کے پاس دوسرے کو دیکھے تو کیا اس کے لیے اس کا ثبوت بھی بہم پہنچانا ضروری ہے،آنحضرتﷺ نے فرمایا کہ ثبوت پیش کرو ورنہ سزا ہوگی،تو ہلالؓ بولے اس ذات کی قسم جس نے آپ کو حق وصداقت کے ساتھ مبعوث کیا ہے میں سچا ہوں اور امید ہے کہ خدا میری برأت میں قرآن نازل کرے گا جس سے میری پیٹھ حد سے بچ جائے گی اس کے بعد آیت لعان "والذین یرمون ازواجھم الخ"اتری تو آنحضرتﷺ نے عورت کو بلا بھیجا اور ہلال بھی آ گئے اور انھوں نے شہادت دی تو آپ نے فرمایا کہ اللہ جانتا ہے کہ تم دونوں میں ایک یقیناً جھوٹا ہے تو کیا تم سے کوئی توبہ کر رہا ہے پھر عورت اٹھی اوراس نے بھی شہادت دی پانچویں مرتبہ لوگوں نے اس کو روکا اورکہا کہ اس قسم کا نتیجہ قطعی برآمد ہوگا تو ابن عباس نے فرمایا کہ وہ عورت یہ سن کر ہچکچائی اورپیچھے ہٹ گئی اور ہم نے یہ سمجھا کہ وہ اعتراف کرلے گی ؛لیکن اس نے کہا میں اپنی قوم کو کبھی رسوا نہیں کرسکتی اوراس نے اپنی شہادت پوری کردی ،ارشاد ہوا خیال رکھنا اگر سر مگیں چشم،پرگوشت سرین اورموٹی پنڈلیوں والا لڑکا ہو تو شریک کا سمجھا جائے گا،چنانچہ شریک کا ہمصورت لڑکا پیدا ہوا، آنحضرتﷺ کو معلوم ہوا تو فرمایا کہ اگر اللہ کا حکم نہ آیا ہوتا تو میرا اس کے ساتھ کچھ اور سلوک ہوتا۔
### وفات
ہلال بن امیہ نے امیر معاویہ کے زمانہ میں وفات پائی۔
### اخلاق
صحیح بخاری میں کعب بن مالکؓ سے روایت ہے کہ ہلالؓ اورفلاں دونوں نہایت صالح تھے  اوردرحقیقت بنو سلمہ کے بت توڑنا تبوک میں اور لوگوں کے برخلاف جھوٹ اوربہانہ سے گریز کرنا اپنی بیوی کے واقعہ میں صاف گوئی سے کام لینا ان کے جوش ایمان زہد و تقویٰ اور راست بازی وصداقت کی نہایت روشن علامات ہیں۔kh

## حوالہ جات

 

زمرہ:اصحاب بدر
زمرہ:انصار
زمرہ:اصحاب احد
ادراکی کمپیوٹنگ

ادراکی کمپیوٹنگ (Cognitive computing) کی ابھی تک کوئی بھی جامع تعریف سامنے نہیں آئی ہے۔ ادراکی کمپیوٹنگ میں ہم انسانوں کی طرح سوچنے کے عمل کو مشینوں کے ذریعے سر انجام دیتے ہیں۔ مصنوعی ذہانت، ڈیپ لرننگ اور مشین لرننگ ادراکی کمپیوٹنگ میں شامل ہیں۔ 

## مزید دیکھیے
* اصطناعی عصبی جالکار

## حوالہ جات

زمرہ:علم ادراک
زمرہ:مصنوعی ذہانت
معیقیب بن ابی فاطمہ دوسی

**معیقیب بن ابی فاطمہ دوسی **مہاجرین کاتبین وحی صحابہ میں سے تھے۔آپ رضی اللہ تعالیٰ عنہ ابتدائی زمانہ میں اسلام قبول کیا دوسری ہجرت حبشہ میں ہجرت کی غزوہ خیبر کے موقع پر مدینہ ہجرت کی پھر بیعت رضوان اور دوسرے تمام غزوات میں شریک تھے۔حضرت عثمان غنی رضی اللہ تعالیٰ عنہ کے دور خلافت کے آخری زمانہ میں سن 35ھ میں وفات پائی ۔
## نام و نسب
معیقیب نام، نسبی تعلق قبیلہ ازد سے تھا اور بنی عبد شمس کے حلیف تھے۔ آپ سعید بن العاص کے آزاد کردہ غلام تھے۔

## اسلام و ہجرت
حضرت معیقیب رضی اللہ تعالیٰ عنہ دعوت اسلام کے ابتدائی زمانہ میں مشرف باسلام ہوئے اور ہجرت ثانیہ میں ہجرت کرکے حبشہ گئے،وہاں سے غزوہ خیبر کے زمانہ میں مدینہ آئے۔

## غزوات
مدینہ آنے کے بعد تمام لڑائیوں میں شریک ہوتے رہے، بعض روایتوں سے غزوہ بدر اور بیعتِ رضوان اور بعد کے سارے غزوات میں شریک ہوئے،اس اعتبار سے وہ غزوہ خیبر سے بھی پہلے مدینہ آچکے تھے؛لیکن صحیح روایت یہی ہے کہ خیبر کے بعد مدینہ آئے اور غزوہ بدر اور غزوہ خیبر میں شریک نہیں ہوئے تھے،ابن سعد نے بھی ان کو صحابہ کرام کے اسی زمرہ میں لکھا ہے،جو قدیم الاسلام تو تھے؛لیکن بدر میں شریک نہیں ہوئے تھے۔

## دور خلافت راشدہ
آنحضرت ﷺ کی زندگی میں خاتم رسالت انھی کے پاس رہتی تھی، آنحضرت ﷺ کی وفات کے بعد ابوبکر صدیق رضی اللہ عنہ اور عمر فاروق رضی اللہ عنہ خاتم بردار کی حیثیت سے ان کا خاص لحاظ کرتے تھے؛ شیخین نے آپ کو بیت المال کا نگراں مقرر فرمایا تھا۔
عمر فاروق رضی اللہ عنہ کو ان سے بہت محبت تھی،ان کو جذام کی شکایت ہو گئی تھی، عمر رضی اللہ تعالیٰ عنہ نے علاج میں کوئی دقیقہ نہیں اٹھا رکھا،جہاں جہاں مشہور اطبا کا پتہ چلتا تھا بلا کر علاج کراتے تھے؛لیکن کوئی فائدہ نہ ہوتا تھا،آخر میں دو یمنی طبیبوں سے علاج کرایا،جس سے مرض توزائل نہیں ہوا، البتہ آئندہ بڑہنے کا خطرہ باقی نہ رہا، عموماً لوگ جذامی آدمی کے ساتھ کھانے پینے سے پرہیز کرتے ہیں؛لیکن حضرت عمرؓ ان کو اپنے ساتھ دسترخوان پر بٹھاتے اور فرماتے کہ یہ طرز عمل تمھارے ساتھ مخصوص ہے۔

## کاتب وحی
آپ کو دربارِ رسالت مآب ﷺ میں کتابت کا شرف حاصل ہوا، عمر بن شبہ اور جہشیاری نے اس کی صراحت کی ہے اور جہشیاری نے یہ بھی لکھا ہے کہ آپ ﷺ کے لیے مالِ غنیمت کی فہرست لکھ دیا کرتے تھے، مسعودی، عراقی، ابن سید الناس اور انصاری وغیرہ نے بھی یہ بات لکھی ہے۔ 
## عہدِ عثمانی اور وفات
حضرت عمر رضی اللہ عنہ کے بعد عثمان رضی اللہ عنہ کا بھی وہی طرز عمل رہا اورغالباً خاتم برداری کا قدیم منصب بھی انھی کے سپرد تھا؛کیونکہ آنحضرت ﷺ کی انگوٹھی انھی کے ہاتھ سے بیر معونہ میں گری تھی، اسی عہد کے آخر میں وفات پائی۔
## اولاد
آپ کی اولادوں میں صرف محمد بن معیقیبؓ کا پتہ چلتا ہے،انھوں نے آپ سے روایت بھی کی ہے۔

## علمی حالت
علمی حیثیت سے کوئی ممتاز شخصیت نہ تھی؛ تاہم نوشت وخواند میں پوری مہارت رکھتے تھے؛چنانچہ حضرت عمرؓ نے جب اپنی املاک وقف کی تو اس وقف نامہ کی کتابت انھی نے کی تھی، احادیث نبوی کے خوشہ چین بھی تھے؛چنانچہ ان کی متعدد مرویات احادیث کی کتابوں میں موجود ہیں، ان میں دو متفق علیہ ہیں اور ایک میں امام مسلم منفرد ہیں۔

## حوالہ جات



 

زمرہ:صحابہ
زمرہ:مہاجرین حبشہ
زمرہ:اصحاب بدر
زمرہ:35ھ کی وفیات
مہد علیا

[تصغیر|354x354px|[ملک جہاں خانم مہد علیا، نائب السلطنت ایران 1848ء]]
**مہد علیا** قرون وسطی کے ایران میں ایک بلند مرتبہ عہدہ تھا۔ یہ عہدہ شہنشاہ کی والدہ، ملکہ ایران یا ولی عہد ایران کی والدہ کے لیے خاص ہوتا تھا۔ ایران میں صفوی سلطنت اور قاجار خاندان کے زمانہ سلطنت میں مہد علیا شہنشاہ کے بعد با اثر ترین عہدوں میں سے ایک تھا جیسے کہ سلطنت عثمانیہ کے عہد میں سلطان کے بعد والدہ سلطان کا عہدہ اہم ترین ہوتا تھا۔

مہد علیا دو فارسی الفاظ سے مشتق ہوا ہے جن کے معنی یہ ہیں: شاندار گہوارہ۔ اِس معنی سے معلوم ہوتا ہے کہ اِس عہدہ کا اطلاق شہنشاہ ایران کی والدہ پر ہوتا تھا۔

##### ملکہ ایران '''[[خیرالنساء بیگم]]:'''
* شہنشاہ ایران محمد خدابندہ کی زوجہ اور شہنشاہ ایران شاہ عباس اول کی والدہ۔ خیرالنساء بیگم کی وفات 26 جولائی 1579ء کو ہوئی۔

##### ملکہ والدہ [[ایران]] [[ملک جہاں خانم مہد علیا]]:
* شہنشاہ ایران محمد شاہ قاجار کی زوجہ اور شہنشاہ ایران ناصر الدین شاہ قاجار کی والدہ۔ 1848ء میں ایران کی حکومت انھیں کے ہاتھوں میں تھی۔ ملک جہاں خانم مہد علیا کی وفات 26 فروری 1873ء کو تہران میں ہوئی۔

زمرہ:ضد ابہام صفحات
زمرہ:فارسی زنانہ ذاتی نام
زمرہ:قاجار خاندان
زمرہ:ایرانی معاشرہ
زمرہ:ویکی ڈیٹا سے مختلف مختصر وضاحت
چراغ بالی

**چراغ بالی**  پنجابی زبان میں فلم کا آغاز کیا۔ فلم 23 جون 1991ء کو پاکستان بھر کے سینماؤں میں ریلیز کیا گیا تھا۔ یہ پاکستانی، سوانحی، تاریخی، ایکشن اور موسیقی فلموں میں پائی جاتی ہیں۔ جس کی ہدایات مسعود بٹ نے دی ہیں جب کہ صفدر خان اس کے تخلیق کار ہیں۔ فلم کی کہانی ناصر ادیب نے لکھی ہے۔ فلم کی موسیقی وجاہت عطرے نے ترتیب دی، فلم کے نغمات وارث لدھیانوی نے گیت لکھے۔ فلم کی لسٹ ریکارڈنگ میں شامل ادریس بھٹی انھوں نے گیتوں کی بہترین ریکارڈنگ کی اور نورجہاں نے گیت گائے۔  فلم کی کہانی ایک سادہ انسان جو دشمنوں کا ظلم و ستم سے تنگ آکر قتل و غارت شروع کردیتا ہے۔ پولیس گرفتار کرنے کے لیے آتی تو پولیس کے جوان کو گولیوں سے چھلنی کر دیتا۔ اور قانون نے بھاری انعام کے ساتھ اشتہاری قرار دیا جاتا ہے۔

## حوالہ جات

## بیرونی رابطہ
* 
* 
* 
* 

زمرہ:پاکستانی ایکشن فلمیں
زمرہ:پاکستانی جرم فلمیں
زمرہ:پاکستانی فنطاسیہ فلمیں
زمرہ:پاکستانی ڈراما فلمیں
زمرہ:پنجابی زبان کی فلمیں
زمرہ:سلطان راہی کی فلمیں
زمرہ:نگار اعزاز جیتنے والی شخصیات
زمرہ:1991ء کی پاکستانی فلمیں
فرہنگ اصطلاحات قانون

## A
* **Abandon ** :ترک کرنا
* **Abandonment ** : دستبرداری ترک
## B
* **Backward ** :پسماندہ
## C
* **Cancel ** :منسوخ
## D
* **Damage ** :نقصان
## E
## F
## G
## H
## I
## J
## K
## L
## M
## N
## O
## P
## Q
## R
## S
## T
## U
## V
## W
## X
## Y
## Z
سہیلی (فلم)

**سہیلی** ، اردو زبان میں 1960ء میں ریلیز ہونے والی پاکستانی فلم تھی۔ اس فلم کو سال 1960ء کے لیے بہترین فلم کا نگار ایوارڈ اور **صدارتی ایوارڈ** ملا۔

فلم سہیلی 23 دسمبر، 1960ء میں نمائش کے لیے پیش ہوئی۔ اس فلم کے فلم ساز ایف ایم سردار اور ایس ایم یوسف،، ہدایت کار ایس ایم یوسف، کہانی کار حسرت لکھنوی، موسیقار اے حمید اور نغمہ نگار فیاض ہاشمی تھے۔

## اداکار
* درپن
* نیئر سلطانہ
* شمیم آرا 
* حبیب
* آغا طالش

## موسیقی
اس فلم کی موسیقی معروف موسیقار اے حمید نے ترتیب دی جبکہ نغمات فیاض ہاشمی نے تحریر کیے۔ اس فلم میں نسیم بیگم اور سلیم رضا نے اپنی آواز کا جادو جگایا۔

## نغمات

## اعزازات
یہ فلم کئی حوالوں سے بڑی یادگار تھی جن میں سب سے بڑا حوالہ تو یہ تھا کہ اس سال حکومت پاکستان نے صدارتی ایوارڈز کا اجرا کیا جن میں سب سے زیادہ یعنی پانچ ایوارڈز فلم سہیلی کو ملے۔ اس کے علاوہ اس فلم نے پانچ نگار ایوارڈز بھی حاصل کیے۔ ان ایوارڈز کی تفصیل کچھ یوں ہے:

## حوالہ جات

زمرہ:1960ء کی پاکستانی فلمیں

زمرہ:نگار اعزاز جیتنے والی شخصیات
زمرہ:اردو زبان کی فلمیں
زمرہ:کراچی میں فلم سیٹ
زمرہ:پاکستان میں عکس بند فلمیں
زمرہ:ویکی ڈیٹا سے مختلف مختصر وضاحت
زمرہ:1960ء کی دہائی کی اردو زبان کی فلمیں
زمرہ:پاکستانی سیاہ و سفید فلمیں
زمرہ:اے حمید کی مرتب کردہ موسیقی پر مشتمل فلمیں
زمرہ:اردو زبان کی پاکستانی فلمیں
زمرہ:پاکستانی موسیقانہ ڈراما فلمیں
فضل الدین کلیامی

تصغیر|بائیں| خواجہ میاں فضل الدین کلیامی چشتی کا مزار
**خواجہ میاں فضل الدین کلیامی** خطہ پوٹھوار میں سلسلہ چشتیہ صابریہ کے عظیم بزرگ جنھیں شہنشاہ کلیام کہتے ہیں۔

## ولادت
خواجہ فضل الدین کلیامی 1191ھ اور کچھ روایت کے مطابق 1223ھ بمطابق 1808ء میں کلیام سیداں تحصیل گوجرخان ضلع راولپنڈی میں پیدا ہوئے۔

## حسب و نسب
آپ کے دادا خواجہ ذکاء الدین محمدی پور ضلع گجرات سے ہجرت کرکے کلیام سیداں میں آکر آباد ہوئے۔ آپ کا تعلق خاندان بنو ہاشم سے ہے۔ آپ سہام قریشی ہونے کے ناتے علی المرتضیٰ سے نسبی تعلق رکھتے ہیں۔ حافظ ذکاء الدین نے کلیام کے سہام قریشی خاندان میں شادی کی۔ ان کے بیٹے حافظ فتاء اللہ ہاشمی ہیں جن کے ہاں تین بیٹے حافظ نور احمد، حافظ غلام رسول اور خواجہ فضل الدین کلیامی پیدا ہوئے۔ ان تینوں میں سے صرف حافظ نور احمد نے شادی کی۔ دوسرے دونوں بھائیوں نے شادیاں نہیں کیں۔

## علمی مراحل
آپ دینی علوم کے علاوہ دنیاوی علوم پر بھی دسترس رکھتے تھے۔ خوش نویسی میں بھی بڑے ماہر تھے۔ علوم ظاہری میں بڑے بڑے علما آپ کے سامنے بول نہ پاتے تھے۔ اصول یہ ہے کہ پیاسا کنویں کے پاس جاتا ہے لیکن فضل الدین کلیامی کے لیے یہ اصول ہی بدل گیا۔ آپ کے دادا مرشد خواجہ سید مظہر علی شاہ چشتی صابری جلال آبادی نے اپنے خلیفہ خواجہ محمد شریف خان کو حکم دیا کہ کلیام کی بستی میں ایک ایسے بچے کی ولادت ہونے والی ہے جو اپنے وقت کا بلند مرتبہ ولی اللہ ہوگا۔ لہذا آپ کلیام چلے جائیں اور اس بچے کی ظاہری و باطنی تعلیم و تربیت کریں۔ مرشد کامل کا حکم سنتے ہی خواجہ محمد شریف خان دہلی سے روانہ ہوکر کلیام اعوان آباد ہو گئے۔ موضع کلیام سیداں سے موضع کلیام اعوان دو کلومیٹر کے فاصلے پر واقع ہے۔ آپ بڑے بھائی حافظ غلام رسول کے ساتھ کلیام اعوان آکر خواجہ محمد شریف سے تعلیم حاصل کرتے رہے۔ رفتہ رفتہ مرشد کامل کی محبت، توجہ اور کشش کے سبب اپنے بڑے بھائی حافظ غلام رسول کے ساتھ کلیام سیداں سے کلیام اعوان ہی مستقل طور پر آ گئے اور عمر بھر مرشد کامل کی خدمت میں مصروف رہے۔ آپ سلسلہ چشتیہ صابریہ کے وہ عظیم اولیاء ہیں جس سے اس سلسلہ کو دنیا بھر میں فروغ حاصل ہوا آپ بابا فرید گنج شکر سے خصوصی نسبت رکھتے تھے اور آپ خواجہ علی احمد صابرکلیر شریف کی نسبت سے صابری کہلاتے ہیں۔

## وفات
آپ کا وصال 1308ھ بمطابق یکم جنوری 1892ء بروز جمعہ المبارک ہوا۔ نماز جنازہ پیر سید مہر علی شاہ گولڑوی نے پڑھائی۔ نماز جنازہ میں لوگوں کا اس قدر ہجوم تھا کہ پیر سید مہر علی شاہ گولڑوی کو گھوڑے پر سوار ہو کر صفیں درست کرانا پڑیں۔ آپ کا مزار کلیام شریف میں اپنے پیر ومرشد حافظ محمد شریف خان چشتی صابری کے قریب ہی ہے۔

## حوالہ جات

زمرہ:اعوان
زمرہ:چشتی شخصیات
زمرہ:ضلع راولپنڈی کی شخصیات
زمرہ:علوی
زمرہ:1808ء کی پیدائشیں
زمرہ:1892ء کی وفیات
کلیام سیداں

**کلیام سیداں**  پاکستان کا ایک آباد مقام جو ضلع راولپنڈی میں واقع ہے۔
## تفصیلات
کلیام سیداں کی مجموعی آبادی 536 میٹر سطح سمندر سے بلندی پر واقع ہے۔

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع راولپنڈی کے آباد مقامات
سلیم رضا

**سلیم رضا**  ( 4 مارچ 1932ء -  25 نومبر1983ء) پاکستان کے نامور پس پردہ فلمی گلوکار تھے۔

## حالات زندگی
سلیم رضا 4 مارچ، 1932ء کو امرتسر، برطانوی ہندوستان کے ایک مسیحی خاندان میں پیدا ہوئے۔ ان کا اصل نام Noel Dias تھا۔ تقسیم ہند کے بعد وہ پاکستان منتقل ہو گئے، لاہور میں سکونت اختیار کی اور اپنا نام تبدیل کرکے سلیم رضا رکھ لیا۔ ۔ انھوں نے گلوکاری کا آغاز ریڈیو پاکستان سے کیا۔ فلم **نوکر** سے ان کی فلمی کیریئر کا آغاز ہوا اور پھر ان کی آواز ہر فلم میں جادو جگانے لگی۔

سلیم رضا کے مشہور فلمی نغمات میں **یارو مجھے معاف رکھو میں نشے میں ہوں** (سات لاکھ)، **اے دل کسی کی یاد میں**، **جان بہاراں رشک چمن** (عذرا) اور **کہیں دو دل جو مل جاتے** (سہیلی) جیسے متعدد یادگار نغمات شامل ہیں۔ اس کے علاوہ **یہ جادو یہ نگاہیں** (گلفام)، **تجھ کو معلوم نہیں تجھ کو بھلا کیا معلوم** (جب سے دیکھا ہے تمھیں)، **میرے دل کی انجمن میں** (قیدی) اور مشہور نعت **شاہ مدینہ** (نوراسلام) سرفہرست ہیں۔ تاہم 1966ء میں فلم **پائل کی جھنکار** کے گیت **حسن کو چاند جوانی کو غزل کہتے ہیں** کے بعد ان کا زوال شروع ہو گیا۔

فلمی صنعت میں احمد رشدی، مہدی حسن، مسعود رانا، مجیب عالم اور دیگر گلوکاروں کی آمد کے بعد ان کی مانگ میں کمی آتی چلی گئی اور وہ مایوس ہو کر کینیڈا چلے گئے جہاں انھوں نے 1975ء میں موسیقی کا ایک اسکول قائم کیا۔

## وفات
سلیم رضا 25 نومبر 1983ء میں گردوں کے امراض میں مبتلا ہو کر 51 سال کی عمر میں وینکوور، کینیڈا میں انتقال کر گئے۔

## حوالہ جات

زمرہ:اردو زبان کے گلوکار
زمرہ:اسلامی موسیقی
زمرہ:امرتسر کے موسیقار
زمرہ:بیسویں صدی کے پاکستانی گلوکار
زمرہ:بیسویں صدی کے گلوکار
زمرہ:بیسویں صدی کے مرد پاکستانی گلوکار
زمرہ:بیسویں صدی کے مرد گلوکار
زمرہ:پاکستانی فلمی گلوکار
زمرہ:پاکستانی مرد گلوکار
زمرہ:پاکستانی مسیحی
زمرہ:پاکستانی نعت خواں
زمرہ:پنجابی زبان کے گلوکار
زمرہ:پنجابی شخصیات
زمرہ:پنجابی گلوکار
زمرہ:کینیڈا کو پاکستانی تارکین وطن
زمرہ:کینیڈا کے وطن گیر شہری
زمرہ:کینیڈین مرد گلوکار
زمرہ:کینیڈین مسیحی
زمرہ:لاہور کے گلوکار
زمرہ:نعت خواں
زمرہ:نگار اعزاز جیتنے والی شخصیات
زمرہ:وفیات بسبب گردی کمزوری
زمرہ:ویکی ڈیٹا سے مختلف مختصر وضاحت
زمرہ:1932ء کی پیدائشیں
زمرہ:1983ء کی وفیات